અમદાવાદમાં પાલડી ચાર રસ્તા પર આવેલી હોટેલ ક્રિષ્નામાંથી અમદાવાદ એસ્કોર્ટ નામની વેબસાઈટ મારફતે ચલાવાતું કુંટણખાનું ઝડપાયું છે. આ સમગ્ર કૌભાંડમાં હાઈપ્રોફાઈલ યુવતીઓને બોલાવવામાં આવતી હતી. મહિલા ક્રાઇમ બ્રાંચને કેટલાક સમયથી ઓનલાઈન ચાલતા આ હાઈપ્રોફાઈલ સેક્સ રેકટની બાતમી મળી હતી ત્યાર બાદ મહિલા ક્રાઈમ બ્રાંચે ડમી ગ્રાહક મોકલીને આ કૌભાંડનો ઘટસ્ફોટ કર્યો હતો. આ સમગ્ર સેક્સ રેકેટમાં શહેરના હાઈપ્રોફાઈલ લોકો ગ્રાહક તરીકે જોડાયા હોવાની શક્યતા છે. ક્રાઈમ બ્રાંચે આ કેસમાં ત્રણ પરિણીત યુવતીઓ પકડી છે. જેમનાં નાનાં બાળકો પણ છે.